钦定古今图书集成/明伦汇编/官常典/第105卷 > 《拟册楚王文》刘禹锡
## 钦定古今图书集成/明伦汇编/官常典/第105卷 > 《拟册楚王文》刘禹锡

维某年月日，皇帝若曰：“蘅岳峙灵，云梦润德。钖十朋
以备神物，包三脊以供王祭。浮江潜汉，寔曰渚宫，俗
轻而佻，上难其化。咨尔第三子某，正性自得，懿行克
修，广淡居心，宽裕推己。移此成器，绥于荆蛮，锡尔赤
社，以屏南土。是用命使某官某乙持节册命尔为楚
王。往钦哉！宜听朕命。”於戏！布政在宽，革俗先信。分吾
之忧，以惠黎庶。励尔之志，以报君亲。为子为臣，克忠
克孝。臻于二德，佐理一邦。祗敬勿休，无忝我命。